Paul Revere (1 Januarie 1735 – 10 Mei 1818) was 'n Amerikaanse patriot en ambagsman. Hy is gebore in Boston as 'n afstammeling van 'n Hugenoot-familie. Hy het homself bekwaam as 'n silwersmid en het op 30 geleer hoe om koperplate te graveer. Hy het ook spotprente geteken. Sy werk het hom in kontak gebring met ander patriotte soos Joseph Warren, John Hancock en Samuel Adams.
Portret van Paul Revere, geskilder deur John Singleton Copley.
1 Januarie 1735
Boston, Massachusetts, VSA
10 Mei 1818
Sarah Orne (1757–1773) (haar dood)
Rachel Walker (1773–1813) (haar dood)
8 by Sarah Orne (6 oorleef)
8 by Rachel Walker (5 oorleef)
Hy neem deel aan die Bostonse Teepartyjie van 1773 en ry met sy perd na New York om hulle in te lig oor die verwikkelinge. Hy het verskeie sulke perdtogte onderneem. Die belangrikste tog was op 18 April 1775 na Lexington om die Amerikaners daar te waarsku teen die Britse aanval teen hulle. Vanaf Lexington word hy vergesel deur William Dawes en Samuel Prescott na Concord. Hulle word gestop deur 'n Britse verkenningsmag en gevange geneem, net om 'n rukkie later weer vrygelaat te word. Hy bereik Lexington te voet op sy terugtog. Daarna breek die Amerikaanse Rewolusionêre Oorlog uit.
Daarna het hy die eerste banknote vir die regering help ontwerp asook die eerste seel van die kolonies. Hy leer hoe om buskruit te maak in Philadelphia. Hy word aangestel as 'n majoor in Massachusetts se Militêre mag en gedurende 1778 en 1779 was hy in bevel van Castle William in Boston se hawe. In 1779 was hy deel van die mislukte Penobscot ekspedisie.
Hy bedink 'n proses om koper plate uit te rol en verskaf die produk vir gebruik as skepe se stoomketels.
Collier's Encyclopedia, Crowell-Collier Educational Corporation, Volume 20, Bladsy 25.
Wikimedia Commons het meer media in die kategorie Paul Revere.
Ontsluit van "https://af.wikipedia.org/w/index.php?title=Paul_Revere&oldid=1842238"
Last edited on 17 Oktober 2018, at 15:04